google/wiki40b huggingface dataset:
Lakhimpur Kheri (distrikt)

Demografi

Ved folketellingen i 2011 var det 4 013 634 innbyggere i distriktet, mot 3 207 232 i 2001. Den urbane befolkningen utgjør 11,49 % av befolkningen.
Barn i alderen 0 til 6 år utgjorde 16,06 % i 2011 mot 19,83 % i 2001. Antallet jenter i den alderen per tusen gutter er 943 i 2011.
Tre-hjuling

En Tre-hjuling er et kjøretøy med tre hjul. Noen er mototsykler som kan være lovlig klassifisert, enten som biler eller motorsykler, mens andre er sykler uten motor, ofte brukt som varesykler.

Oversikt

Mange tre-hjulinger som eksisterer i form av motorsykkel er ofte kalt trehjulinger og har ofte et hjul foran og bakaksel omtrent som på en bil. Andre trehjulinger omfatter ATV (All-terrain vehicle) og er spesielt konstruert for off-road bruk.
Tre hjuls biler kan enten ha ett hjul bak og to foran, (for eksempel: Morgan Motor Company) eller ett hjul foran og to på bak (for eksempel Reliant Robin).En variant på et foran var Scott Sociable, som lignet en fire-hjuling hvor et forhjul manglet.
Tre-hjulinger  kjent som auto rickshaw, eller Tuk-tuk brukes  i mange u-land som India og Filippinene.

Historie

Den tidlige bilpioneren  Karl Benz utviklet en rekke tre-hjuls modeller. En av disse, Benz Patent Motorwagen, regnes som den første spesialbygde bil. Det ble gjort i 1885.
I 1896, John Henry Knight viste en tri-bil på The Great Exhibition.
I 1897, Edward Butler (inventor) laget Butler  Petrol Cyle, en annen tre-hjuls bil.

En Conti 6 hp Trehjuling deltok i (men fullførte ikke) i Peking -Parisløpet i 1907, sponset av den franske avisen Le Matin.

Solar

Verdens raskeste solar-drevet kjøretøy, Ashiya University's Sky Ace TIGA, er en tre-hjuling. Den oppnådde 91,332 km/ ved Shimojishima Flyplassen i Miyakojima, Okinawa, Japan for å bli oppført  Guinness rekordbok, 20. august 2014. Den tok rekorden fra en annen tre-hjuling, Sunswift IV, konstruert og bygget ved University of New South Wales i Australia, med en margin på nesten 3 km/t

Damp

En annen av de tidligste bevarte eksemplene er Long steam tricycle, bygget av George A. Long rundt 1880 og patentert i 1883, nå utstilt på Smithsonian Institution.
Rachel Carson-prisen

Rachel Carson-prisen er en internasjonal miljøpris, som deles ut av en komité med sete i Stavanger, for å hedre Rachel Carsons innsats og aktivister som arbeider i hennes ånd. Prisen ble første gang delt ut i 1991. 
Prisen ble opprettet spontant under et foredrag i Stavanger i 1991, på foredragsholderen Berit Ås' initiativ. Prisen består av en pengesum og bronsestatuetten Skarven, laget av kunstneren Irma Bruun Hodne.
Lise Lyngsnes Randeberg

Karriere

Lise Lyngsnes Randeberg har en sivilingeniørgrad (MSc) og doktorgrad (PhD) fra NTNU. Hun er sivilingeniør i fysikk og matematikk (fullført 1999) og fikk i 2005 sin doktorgrad i fysikalsk elektronikk (biomedisinsk optikk) med avhandlingen Diagnostic applications of diffuse reflectance spectroscopy. 
Hun var førsteamanuensis ved daværende Institutt for elektronikk og telekommunikasjon (nå: Institutt for elektronisk systemdesign) i perioden 2009–2011. Hun ble professor samme sted i september 2011. Randeberg er medlem i en rekke norske og internasjonale faglige foreninger og er blant annet senior member i SPIE – the international society for optics and photonics.
Randeberg har hatt en rekke tillitsverv og styreposisjoner. Hun har siden 2003 hatt verv i Tekna, først som lokal tillitsvalgt ved NTNU og senere i Tekna.Forskerne. Hun ble i 2011 valgt som foreningens visepresident, og ble i juni 2013 valgt som president. Hun ble i juni 2017 gjenvalgt som Tekna-president for perioden 2017–2019.
I tillegg til engasjementet i Tekna har Randeberg hatt en rekke verv ved NTNU og var blant annet medlem av NTNUs styre i perioden 2007-2009 som representant for midlertidig ansatte. Hun har vært styremedlem i Trådløse Trondheim 2011-2013, og er fra 2013 styremedlem i Teknisk Ukeblad Media AS. Randeberg har i tillegg internasjonale verv som medlem i styret og presidentskapet i Nordic IN – Industrianställda i Norden, og medlem av executive commitee i IndustriAll Europe. I sitt arbeid i Tekna har Randeberg vært spesielt opptatt av arbeidslivspolitikk og nærings- og innovasjonspolitikk. Hun ble i juni 2017 utnevnt som medlem av styringsgruppa for Digital 21.
Randeberg er medeier i og en av forskerne bak Picterus AS. Picterus utvikler en app for smart diagnostikk av gulsott hos nyfødte. Picterus vant i 2015 DNB Healthcare prisen, og våren 2017 vant de Angel Challenge i Oslo.
Caritas

Historie

Den første Caritas-organisasjon var den tyske, ble grunnlagt i Köln  i 1897 (Deutscher Caritasverband) på initiativ av prelat Lorenz Werthmann, og fikk nasjonalt hovedkvarter i Freiburg im Breisgau. Kort etter fulgte flere nasjonale Caritas-organisasjoner i Sveits (1901), Østerrike (1903) og USA (Catholic Charities, 1910). 
I juli 1924, under Den eukaristiske verdenskongress i Amsterdam, dannet 60 delegater fra 22 land en konferanse med hovedkvarter hos Caritas Sveits i Luzern. I 1928 ble konferansen kjent som Caritas Catholica. Delegatene møttes annenhvert år frem til utbruddet av annen verdenskrig. 
Samarbeidet ble gjenopptatt i 1947, og to konferanser ble sammenkalt til Luzern for å bistå med koordinering og samarbeide. Caritas fikk en ytterligere styrking da Vatikanet gav det i oppdrag å være offisiell representant blant annet overfor FN. 
I desember 1951 ble konføderasjonen i sin nåværende strukturelle skikkelse opprettet med 13 medlemsorganisasjoner, med utgangspunkt i Belgia, Canada, Danmark, Frankrike,  Nederland, Italia, Luxembourg, Portugal, Spania, Sveits, Tyskland, USA og Østerrike. 
Navnet Caritas Internationalis ble imidlertid ikke tatt i bruk før i 1957.
Caritas Internationalis har hovedkvarter i Palazzo San Calisto i Vatikanstaten.
Kringkastingsringen

Kringkastingsringen er en uavhengig medlemsorganisasjon som ble etablert 1. desember 1955. Den arbeider for å fremme bruken av nynorsk, norske dialekter og samisk i almenkringkastingen og i norske medier forøvrig.
Organisasjonen utgir tidsskriftet Kringom. Hvert år deler en dessuten ut Kringkastingsprisen.
Leder er Kathrine Nygård.
Lou Ferrigno

Skuespillerkarriere

Han la på stemmen i filmen The Incredible Hulk i 2008, og hadde dessuten en mindre rolle som sikkershetsvakt i filmen. I 2012 hadde Ferrigno igjen stemmen til Hulken i The Avengers. Han fikk deretter fornyet kontrakten som Hulkens stemme da oppfølgeren The Avengers: Age of Ultron skulle spilles inn. Fra 2000 til 2007 spilte Ferrigno seg selv i komedieserien King of Queens, som hovedpersonen Doug Heffernans nabo.

Hørselsskade

Like etter fødselen fikk Ferrigno flere øreinfeksjoner som skadet hørselen hans. Han mistet mellom 75 og 80 prosent av hørselen, og har brukt høreapparat siden han var fem år gammel. Ferrigno har uttalt at hørselstapet var medvirkende til at han allerede som liten gutt utviklet en sterk målbevissthet.
Hornet (Nordkapp)

Hornet (samisk: Čoarvi) er en hornformet fjellformasjon nordøst på Nordkapphalvøya på Magerøya i Nordkapp kommune. Hornet ligger øst for Nordkapplatået, ved Vestfjorden. Grunnen i sjøen utenfor Hornet heter Horngrunnen og sør for Hornet ligger Hornvika.
I samisk folketro har Hornet vært en sieidi, et offerfjell.
Ved Skarsvåg kan en se Hornet gjennom fjellformasjonen Kirkeporten. Det er også et populært fotomotiv.
Paripochira

Levevis

Larvene lever i død ved.

Utbredelse

Slekten er bare kjent fra Sulawesi.
Iraks herrelandslag i fotball

Historie

Mens Saddam Hussein var diktator i Irak var det hans sønn Uday Hussein, som var leder av Iraks olympiske komité og dermed fotballforbundet. Det ble da holdt motivasjonsforedrag med trussel om amputasjon av ben. Forsentkomming til trening ble straffet med fengsel og dårlige prestasjoner ble straffet med fengsel, tortur, pisking med elektrisk kabel eller svømming i avføring.

Asiamesterskapet 2007

Irak vant sin første tittel 29. juli 2007 da de slo Saudi-Arabia 1-0 i finalen til Asiamesterskapet i fotball. Landslaget i Irak fikk mye internasjonal oppmerksomhet i løpet av mesterskapet siden det gjorde det overraskende bra. I semifinalen slo laget ut en av favorittene, Sør-Korea, i straffesparkkonkurranse. Dette førte til utbredt feiring i gatene rundt i Irak. Spesielt i hovedstaden Bagdad. Det ble sprengt to bilbomber under feiringen som drepte 50 feirende supportere.  
En av grunnene til at det ble stor internasjonal fokus på Irak i dette mesterskapet, skyldtes  at herrelandslaget i fotball etter manges oppfatning kan forene den irakiske nasjonen mer enn noen form for politikk, diplomati eller militær makt. Både politiske kommentatorer og sportskommentatorer har vært enig i at landslaget er en av de få tingene som kan forene sjiamuslimer, sunnimuslimer og kristne i Irak. 
Som en reaksjon på bilbombene som tok livet av 50 supportere etter semifinalen innførte myndighetene i Bagdad portforbud under finalen for å hindre tap av liv. Da Irak hadde vunnet finalen, strømmet folk i Bagdad likevel ut i gatene og feiret seieren sammen med irakiske soldater. I Oslo strømmet utflyttede irakere ut i gatene og feiret landets første landslagstriumf i fotball. Liknende jubelscener utspant seg i andre deler av verden. 
Trener Jorvan Vieira trakk seg etter triumfen i Asiamesterskapet og er nå aktuell som trener for Australia og Sør-Korea.
Mirko Vučinić

Klubbkarriere

Vučinić ble raskt plukket opp av US Lecce. I sin tredje sesong for klubben (2004–05) scoret den 21 år gamle Vučinić 19 mål på 29 kamper. Etter denne suksessrike sesongen var han plaget av skader, og scoret bare ytterligere ni mål på 31 kamper.

Roma

30. august 2006 ble han utlånt til AS Roma. Den første sesongen spilte han ikke mye, blant annet på grunn av to kneoperasjoner. Oppstillingen med Francesco Totti som enslig spiss gjorde det enda vanskeligere for Vučinić å oppnå mye spilletid. Han scoret likevel tre mål for klubben, det første kom da Roma vant 1-0 mot Siena i januar 2007. Det første målet i Mesterligaen kom i kvartfinalen mot Manchester United 4. april 2007. Han scoret også det avgjørende målet mot Real Madrid i Mesterligaen.
I begynnelsen av sesongen 2007-08 kjøpte Roma ham fra Lecce. På grunn av Francesco Tottis rolle i Romas formasjon begynte Vučinić å spille som venstreving. Han scoret sitt første mål for sesongen i Mesterligaoppgjøret mot Sporting CP. I den neste bortekampen mot AC Milan på San Siro, startet Vučinić i stedet for Totti som var ute med skade, og scoret kampens eneste mål.

Juventus

1. august 2011 signerte Vučinić en fireårskontrakt med den italienske klubben juventus, verdt 15 millioner euro.

Landslagskarriere

Vučinić var en av to spillere født i Montenegro som ble tatt ut til å spille for Serbia og Montenegro under VM 2006 (den andre var Dragoslav Jevrić), men 23. mai 2006 ble han skadet, og kunne ikke delta i mesterskapet.
Etter at Montenegro fikk sin uavhengighet, valgte Vučinić å spille for Montenegros landslag. Han scoret landets første landslagsmål i en vennskapskamp mot Ungarn.
Jiří Mucha

Liv

Jiří Mucha var sønn av maleren og grafikeren Alfons Mucha. Under den andre verdenskrigen arbeidet han som redaktør ved BBC i London sammen med Ernest Hemingway og Ilja Ehrenburg. Etter tilbakekomsten til Tsjekkia gav han ut sin mest kjente bok, Most (1946, «Brua»). 
I 1951 ble han av politiske grunner dømt til seks års tukthus med tvangsarbeid i kull- og urangruver, men arbeidet overveiende som lege. Han fikk amnesti i 1955 og ble senere rehabilitert.
Ferjesambandet Eidsdal–Linge

Eidsdal–Linge er et ferjesamband på fylkesvei 63 i Norddal, Møre og Romsdal. Sambandet krysser Norddalsfjorden, er på 2,7 km og tar om lag 12 minutter. Eidsdal er strandsted og sentrum i Eidsdal, mens Linge ferjekai er et øde sted litt vest for gården Linge i Valldal. Ved Linge ferjekai knyttes 650Fylkesvei 650 til 63Fylkesvei 63. Sambandet gikk fra 1. juni 1956 mellom Valldal og Eidsdal. Ved åpningen av Ørnevegen i 1955 ble økende behov for ferging av biler over fjorden, og sambandet fra Sylte i Valldal kom i gang i 1956. I 1967 ble riksveien forlenget fra Sylte til Linge, der det også ble anlagt ny ferjekai og overfarten innkortet.
Sambandet betjenes per 2018 av Fjord1 og trafikkeres av MF «Geiranger» med MF «Aukra» som reserveferje.
Fylkesvei 63 er nasjonal turistvei, og ferjesambandet inngår i denne. Sambandet har egen sommerrute med høyere frekvens for å betjene turisttrafikken til og fra Geiranger. I 2016 fraktet ferjen i gjennomsnitt 646 kjøretøy i døgnet og 820 personer. Sambandet var i 2016 det 18. mest trafikkerte etter antall personer.
Popillia

Utseende

Nokså store og kraftige, brede biller. Undersiden er kledt med lange hår, oversiden er ganske snau. Hodet, pronotum og beina er mer eller mindre metallglinsende, dekkvingene gjerne rødbrune. Bakkroppen har dusker av hvite hår på sidene.

Levevis

Larvene lever i jorda av røtter, mens de voksne insektene kan finnes gnagende på blader. Noen arter, særlig japanbillen (Popillia japonica) kan gjøre betydelig skade ved å beite ned løvverk. Disse billene flyr godt og er mest aktive om dagen.

Utbredelse

Slekten har flest arter i Asia men også en god del i Afrika. Utenfor disse områdene forekommer bare den menneske-spredte arten japanbille, som særlig har spredt seg i Nord-Amerika.
Mimamblesthidus

Utbredelse

Arten er kjent fra Tanzania.
Frøya Fotball

Historikk

A-laget rykket ned fra 3. divisjon etter 2008-sesongen, og spilte fem sesonger i 4. divisjon før de rykket opp til 3. divisjon igjen etter 2013-sesongen.

Tabellen 2011

Kilde: Speaker.no
Årevinger

Navn

Årevinger har vært den vanligste betegnelsen på ordenen. Betegnelsen veps eller hveps brukes om mange av ordenens delgrupper, men er egentlig et noe flytende begrep. Navnet årevinger er muligens på vei ut som betegnelse på gruppen. Veps eller vepser brukes stadig oftere om ordenen, Hymenoptera, i sin helhet. Men de fleste tenker nok først og fremst på de gule og svarte stikkvepsene, når ordet veps brukes alene. 
I dagligtale blir ordenen gjerne delt i tre, til maur, bier og veps. Maur er vanligvis vingeløse årevinger, med tydelig «midje». Vepsene er smale og slanke årevinger, ofte med et tydelig «midje». Bier omfatter humler og bier, de er ofte bredere og mer hårete.

Utseende

Årevinger er delt inn i to grupper etter forbindelsen mellom forkroppen og bakkroppen. Hos plantevepser er de forbundet i hele bredden, mens de hos stilkvepser er de avskilt ved en innsnøring, en «midje», en tynn stilk. denne innsnøringen er egentlig mellom det første og andre bakkroppsleddet. 
De som har vinger, har fire gjennomsiktige vinger, ofte med et tydelig årenett. Forvingene og bakvingene kan hektes sammen med ulike innrettninger, som kroker eller hemper. Forvingene er større enn bakvingene. Noen av årevingene mangler imidlertid vinger, som noen parasittvepser og hunnene av maurvepsene. Hos maur mangler arbeiderne vinger. 
Hodet er festet til kroppen i en tynn hals og er vanligvis meget bevegelig. Humler og bier har omdannet noen av munndelene til en lang eller kortere sugesnabel eller tunge. De andre har vanligvis kraftige kjever. Hos flere arter har hunnen et kort eller langt eggleggingsrør, hos broddveps er dette omdannet til en giftbrodd.
Larver hos bladveps har et tydelig hode og vorteføtter, og er lett å forveksle med sommerfugllarver. Noen plantevepslarver lever inne i planten, de mangler bein. Hos stilkvepser er larvene pølseformet og fotløse.

Levevis

De ulike gruppene er spesialiserte noe som gir et mangfold av levevis. Flere lever enslige (solitære), noen lever i samfunn (sosiale), mens andre lever som parasitter. Mange arter er viktige for bestøvning av blomster, slik som bier og humler. Mange er predatore (rovdyr) og lever av andre mindre dyr. Enkelte, slik som parasittvepser kan ha larvestadiene i eller på andre dyr, mens de som kjønnsmodne (imago) lever av pollen og nektar.
Hunnen blir befruktet av hannen, men partenogenese forekommer. Et bemerkelsesverdig trekk er at hannindivider blir til av ubefruktede egg, mens hunnindivider blir til av befruktede egg. Dette skyldes at hanner er haploide (halvt kromosomtall) mens hunner er diploide (fullt kromosomtall). 
Årevingene gjennomgår fullstendig forvandling.
Balsby

Balsby er et tettsted i Kristianstad kommune i Skåne län i Sverige. I 2010 hadde tettstedet 430 innbyggere. Tettstedet ligger cirka seks kilometer nord for Kristianstad.
Ordrupgaard

Samlingen av dansk kunst

Den danske gullalder er fyldig representeret med verker av bl.a. C.W. Eckersberg, Christen Købke, J.Th. Lundbye, P.C. Skovgaard og Wilhelm Marstrand. Hovedparten av samlingen vitner imidlertid om Wilhelm Hansens interesse for sin egen samtids kunst representert ved kunstnere som L.A. Ring, Vilhelm Hammershøi, Theodor Philipsen, i tillegg til Fynbomalerne Johannes Larsen, Fritz Syberg og barndomsvennen Peter Hansen.
Wilhelm Hansen kjøpte også inn møbler og kunsthåndverk og hadde særlig interesse for keramikk, lysekroner og møbler utført av Thorvald Bindesbøll.

Samlingen av fransk kunst

Under første verdenskrig konsentrerte Wilhelm Hansen seg om fransk kunst. I perioden fra 1916 til 1918 kjøpte han inn franske malerier, pasteller, tegninger og skulpturer og la dermed grunnlaget for et egentlig kunstmuseum. Wilhelm Hansen ønsket å utbre kjennskapet til fransk 1800-talls kunst i Danmark, og de første kjøp var malerier av Alfred Sisley, Camille Pissarro, Claude Monet og Auguste Renoir. 
Kunstnere som Eugène Delacroix, Théodore Rousseau, Gustave Courbet, Édouard Manet og Paul Gauguin er også representert på Ordrupgaard.
Wilhelm Hansen mottok rådgivning til innkjøp av fransk kunst fra blant andre den franske kunstkritikeren Théodore Duret.
Prešov erkeeparki

Historie

Prešov eparki ble opprettet ved at de vestlige sognene av det rutensk-katolske eparkiet Mukatsjeve ble skilt ut som eget eparki i 1818. Eparkiet lå den gang i (Østerrike-)Ungarn. Etter første verdenskrig ble bispegrensene etter hvert tilpasset til de nye nasjonalstatene. Prešov eparki ble ansvarlig for hele Tsjekkoslovakia, mens de 21 tidligere sognene som fremdeles lå i Ungarn, ble skilt ut som eksarkatet Miskolc. Sistnevnte regnes nå som ungarsk-katolsk, hører altså til en annen katolsk særkirke. Prešov ble samtidig eksemptert (direkte underlagt paven) og dermed løst fra sin tidligere metropolitt, erkebiskopen av Eger.
1996 forlot Prešov eparki den rutensk-katolske kirke og grunnla den slovakisk-katolske. De 23 menighetene i Tsjekkia valgte imidlertid å forbli rutensk-katolske, slik at Tsjekkia ble skilt ut som et eget apostolisk eksarkat. 2008 ble Prešov eparki opphøyet til erkeeparki og metropolitanbispedømme over eparkiene Košice og Bratislava, som hadde blitt skilt ut som egne eparkier i hhv. 1997 og 2008.
Druk Phuensum Tshogpa

Druk Phuensum Tshogpa (Bhutans anstendige parti) er et av to tillatte politiske parti i Bhutan.
Partiet ble stiftet 25. juli 2007 som en fusjon mellom All People's Party og Bhutan Peoples United Party. Tidligere statsminister og utenriksminister Jigme Thinley ble 15. august samme år valgt til partiets første leder. Partiet ble godkjent av Bhutans valgkommisjon i oktober 2007. 
Partiet vant Valget i Bhutan 2008, med 44 av 47 seter i underhuset. Motstanderen Folkets demokratiske parti fikk tre seter.
Santa Maria della Concezione dei Cappuccini

Santa Maria della Concezione dei Cappuccini, eller Vår Frue av kapusinernes stiftelses kirke i Roma, Italia, var bestilt av pave Urban VIII til broren Antonio Barberini, som var medlem av kapusinerordenen. Den ligger til Via Veneto, nær Piazza Barberini

Interiøret

Kirken er tegnet av arkitektene Antonio Casoni og Michele da Bergamo og bygd mellom 1626 og 1631. Den består av et lite midtskip og flere sideskip brukt som kapeller med egne altere. I et av kapellene finnes levningene etter St. Felix av Cantalice og i et annet graven til den hellige Crispin av Viterbo.

Kunstverkene

Det første kapellet har det dramatiske alterbildet (ill.) Erkeengelen Michael, malt av Guido Reni ca. 1635. og Gherardo delle Nottis Kristi bespottelse, foruten Paulus får synet igjen (ca. 1631) av Pietro da Cortona.
Det andre kapellet har Forvandlingen av Mario Balassi, og en Nedkomst (ca. 1632) av Lanfranco samt Santa Felice da Catalice av Alessandro Turchi,.
I det tredje finnes Sankt Fransiscus mottar sine stigmata av Domenichino og Bevitnelsen av Andrea Camassei.
Det fjerde inneholder Bønn i Getsemane (ca. 1632) av Baccio Ciarpi. 
Der er to bilder av maleren Andrea Sacchi i det femte kapellet: Den hellige Antonius og Jomfruens tilsynekomst (1645, viet til St. Bonaventure. Der er også et skulptert gravmele for Alexander Sobieski utført av Camillo Rusconi.

Kapusinerkrypten og ossuariet

Kirken er mest kjent som ossuarium, som inneholder beinrestene av mere enn 4 000 kapusinermunker, samlet mellom år 1528 og 1870. De er dandert i dekorative mønstre i barokk- og rokokkostil. Som turistattraksjon konkurrerer denne med katakombene. Det tsjekkiske Sedlec-ossuariet (1870) sies å ha blitt inspirert av dette.
«Den flygende hollender»

Den flygende hollender eller Dødsseileren er et sagn, en legende, eller en fabel om et spøkelsesskip med en hollandsk skipper som er dømt til å seile hvileløst på «de syv hav» . Skipet sees som regel i stormfullt vær, og varsler død og ulykke. Ved nærkontakt skal skipets mannskap forsøke å sende beskjeder til personer på land som for lengst er døde.
Sagnet finnes i mange varianter, men vi kan i hovedsak snakke om to versjoner: I den eldste, engelske tradisjonen blir Dødsseileren oftest plassert i Sør-Atlanteren eller i Det indiske hav. I disse variantene blir kapteinen straffet for å ha spottet Gud. Kapteinen skal flere ganger ha mislykkes i et forsøk på å runde Kapp det gode håp. Til slutt skal han ha sverget på at han skulle lykkes selv om Gud eller djevelen sto imot ham, og om han måtte prøve til dommedag Gud skal derfor ha dømt ham til å seile hvileløst rundt på de syv hav til dommedag.
I den nordiske og tyskspråklige tradisjonen er han oftest omplassert til Nordsjøen, og bakgrunnen for spøkeriet mer variert. Det kan være at han seilte ut på en søndag, noe som naturligvis var en stor synd, eller det kan være at han trolovet seg med en ung jente på Sørlandet, men da hun ble gravid, stakk han av. Da hun forsto at han hadde sviktet henne, forbannet hun ham.
Sagnet har vært brukt litterært av en rekke forfattere, The Flying Dutchman (1826) av Edward Fitzball og novellen The Phantom Ship (1839) av Frederick Marryat, og er senere er brukt i den hollandske historien Het Vliegend Schip (Det flygende skip) av A.H.C. Römer og The Flying Dutchman on Tappan Sea (1855) av Washington Irving.
Richard Wagners opera er basert på den nordiske tradisjonen, og han forteller selv at han hørte sagnet da skipet han var om bord på måtte søke nødhavn ved Tvedestrand. Henrik Ibsen forteller også om at han og søsteren som barn trodde Nils Jørgen Hirscholm, eller Iver Hirscholm var Den flygende hollender. Hirscholm eide tidligere Venstøp-gården som familien Ibsen flyttet til etter far Knuds fallitt. Hedvig (karakteren i Vildanden) forteller Gregers Werle om boka History of London, og at den hadde opprinnelig tilhørt den flyvende hollender, som ikke var Hollender, sier hun. Denne boka er et biografisk faktum, og finnes i dag utstilt på Ibsens Venstøp. Hirscholmfamilien var forøvrig en rik slekt fra Risør, som på folkemunne ble kalt sjørøverfamilien.
Ifølge enkelte kilder skal den hollandske kapteinen Bernard Fokke være modellen for kapteinen av spøkelsesskipet. Fokke levde på 1600-tallet, og var kjent for sine hurtige seilaser mellom Holland og Java. Det ble sågar påstått at han sto i ledtog med djevelen for å oppnå stor hastighet på havet. Andre kilder oppgir kapteinens navn som Falkenburg, mens han i Marryats versjon kalles Van der Dekken, som betyr «på dekket». I Irvings versjon kalles kapteinen Ramhout van Dam. Det er ikke klart om den flygende hollender opprinnelig var navnet på skuta eller om det var et kallenavn på kapteinen.
Sagnet har mange paralleller i historien om «Den vandrende jøde».